عملے، عوامی شکایات اور پنشن کی وزارت
اودھم پور حلقہ میں واقع دنیا کا سب سے اونچا ریل پل اور ایشیا کی سب سے طویل جدید ترین سڑک سرنگ ان چند قومی سطح کے تاریخی پروجیکٹوں میں شامل ہیں، جو جناب نریندر مودی کے وزیر اعظم بننے کے بعد گزشتہ 9 سالوں کے دوران اس حلقے میں شروع ہوئے ہیں
ممکنہ طور پر تمام پارلیمانی حلقوں میں سے بھارت کے سب سے زیادہ ترقی یافتہ حلقوں میں سے ایک ہے
ڈاکٹر جتیندر سنگھ نے اپنے حلقہ کے پی آر آئی نمائندوں، پنچوں، سرپنچوں، بی جے پی عہدیداروں اور دیگر کارکنوں کے ساتھ دو گھنٹے کی میٹنگ کی
دو دن قبل دنیا کے سب سے بڑے کنونشن سینٹر بھارت منڈپم کا افتتاح کرتے ہوئے وزیر اعظم نریندر مودی نے ریاسی میں سب سے اونچے ریلوے پل کا ذکر کیا تھا جبکہ شیاما پرساد مکھرجی کے نام سے منسوب سب سے لمبی سڑک سرنگ "چنانی تا ناشری" کا بھی انھوں نے افتتاح کیا تھا۔ اس کے ساتھ ہی وزیر اعظم مودی نے اپنے من کی بات نشریات میں بھدرواہ میں کامیاب اروما مشن اور لیوینڈر کی کاشت کا بھی ذکر کیا
کٹھوعہ کے قریب شمالی بھارت کا پہلا انڈسٹریل بائیوٹیک پارک، بھدرواہ میں پہلا نیشنل انسٹی ٹیوٹ آف ہائی الٹی ٹیوڈ میڈیسن، کٹھوعہ میں پہلا سیڈ پروسیسنگ پلانٹ، اودھم پور میں ریڈیو اسٹیشن اور دو پاسپورٹ دفاتر بھی گزشتہ 9 سالوں کے دوران اس حلقے میں قائم ہوئے
اودھم پور حلقہ میں واقع دنیا کا سب سے اونچا ریل پل اور ایشیا کی سب سے طویل جدید ترین سڑک سرنگ ان چند قومی سطح کے تاریخی پروجیکٹوں میں شامل ہیں، جو جناب نریندر مودی کے وزیر اعظم بننے کے بعد گزشتہ 9 سالوں کے دوران اس حلقے میں شروع ہوئے ہیں۔
یہ بات آج یہاں مرکزی وزیر مملکت  سائنس و ٹکنالوجی نے کہی۔ پی ایم او، پرسنل، عوامی شکایات، پنشن، جوہری توانائی اور خلائی امور کے وزیر مملکت ڈاکٹر جتیندر سنگھ نے پی آر آئی کے نمائندوں، پنچوں، سرپنچوں، بی جے پی آفس بیئراور اپنے حلقہ کے دیگر کارکنوں کے لیے دو گھنٹے کی میٹنگ کے دوران یہ بات کہی۔
یہ میٹنگ اس طرح کے باقاعدگی سے فیڈ بیک سیشنز کے ایک چکر کا ایک حصہ تھی جو ڈاکٹر جتیندر سنگھ باقاعدگی سے اپنے حلقہ کے مختلف حصوں کے نمائندوں کے ساتھ منعقد کرتے رہے ہیں۔ آج کی میٹنگ میں جن علاقوں کی نمائندگی کی گئی ان میں ڈوڈا، بشولی، بلاور، کٹھوعہ اور رام بن شامل ہیں۔
ڈاکٹر جتیندر سنگھ نے کہا کہ گزشتہ 9 سالوں میں اودھم پور- ڈوڈا - کٹھوعہ لوک سبھا حلقہ میں بے مثال ترقیاتی کام ہوئے ہیں لیکن اس کے بارے میں حلقہ کے ہر کونے میں زیادہ سے زیادہ بیداری پھیلانے کی ضرورت ہے۔
ڈاکٹر جتیندر سنگھ نے کہا کہ یہ ہم سب کے لیے فخر کی بات ہے کہ دو دن قبل بھی دنیا کے سب سے بڑے کنونشن سینٹر بھارت منڈپم کا افتتاح کرتے ہوئے وزیر اعظم نریندر مودی نے ریاسی میں سب سے اونچے ریلوے پل کا ذکر کیا تھا جبکہ شیاما پرساد مکھرجی کے نام پر سب سے لمبی سڑک سرنگ "چنانی تا ناشری" کا بھی افتتاح کیا تھا۔ اس کے ساتھ ہی وزیر اعظم مودی نے اپنے من کی بات نشریات میں بھدرواہ میں کامیاب اروما مشن اور لیوینڈر کی کاشت کا بھی ذکر کیا۔
وفد نے مرکزی وزیر کو ایک عوامی سروے رپورٹ پیش کی، جس میں کہا گیا ہے کہ 'اودھم پور-ڈوڈا-کٹھوعہ' پارلیمانی حلقہ ممکنہ طور پر تمام پارلیمانی حلقوں میں بھارت کے سب سے زیادہ ترقی یافتہ حلقوں میں سے ایک ہے۔
ڈاکٹر جتیندر سنگھ نے کہا کہ اس کا سہرا وزیر اعظم نریندر مودی کو جاتا ہے جنہوں نے مئی 2014 میں عہدہ سنبھالنے کے بعد جموں و کشمیر اور شمال مشرقی خطے پر خصوصی توجہ دی۔
ڈاکٹر جتیندر سنگھ نے کہا کہ اودھم پور-ڈوڈا-کٹھوعہ پارلیمانی حلقہ بھارت کا واحد حلقہ ہے جہاں پچھلے پانچ سالوں میں تین مرکزی مالی اعانت سے چلنے والے میڈیکل کالج ملے ہیں۔
ڈاکٹر جتیندر سنگھ نے کہا کہ اس حلقہ نے بھارت اور دنیا میں 'پرپل ریوولوشن' کی جائے پیدائش کے طور پر اپنا نام کمایا ہے جس نے نہ صرف جموں و کشمیر میں بلکہ پورے ملک میں ایگری ٹیک اسٹارٹ اپ کو جنم دیا ہے۔ ڈاکٹر جتیندر سنگھ نے کہا کہ اس پارلیمانی حلقہ میں وزیر اعظم نریندر مودی کے ذریعہ فروغ دی گئی اسٹارٹ اپ تحریک میں حصہ ڈالنے کی پوری صلاحیت ہے۔
کٹھوعہ کے قریب شمالی بھارت کا پہلا انڈسٹریل بائیوٹیک پارک، بھدرواہ میں پہلا نیشنل انسٹی ٹیوٹ آف ہائی الٹی ٹیوڈ میڈیسن، کٹھوعہ میں پہلا سیڈ پروسیسنگ پلانٹ، اودھم پور میں ریڈیو اسٹیشن اور دو پاسپورٹ دفاتر بھی گزشتہ 9 سالوں کے دوران اس حلقے میں قائم ہوئے۔
ڈاکٹر جتیندر سنگھ نے وفد سے کہا کہ وہ گزشتہ نو سالوں میں ہونے والی کئی پہلی انفراسٹرکچر کی ترقیوں کے بارے میں لوگوں کو آگاہ کریں جیسے دنیا کا سب سے اونچا ریلوے پل ، ایفل ٹاور سے بھی بلند ، ڈاکٹر شیاما پرساد مکھرجی ٹنل ، دنیا کی سب سے لمبی سڑک سرنگ ، جسے ملک میں بنیادی ڈھانچے کا معجزہ قرار دیا جاتا ہے۔
ڈاکٹر جتیندر سنگھ نے کہا کہ کٹرا سے دہلی تک وندے بھارت ایکسپریس، شمالی ہند کا پہلا کیبل اسٹیڈ برج اٹل سیتو، کیرین گنڈیال میں جموں و کشمیر کا پہلا انٹر اسٹیٹ پل، دہلی سے کٹرا براستہ کٹھوعہ شمالی ہند کی پہلی ایکسپریس روڈ کوریڈور، لکھن پور-بنی-بسوہلی-ڈوڈا براستہ چترگالا ٹنل نئی قومی شاہراہ نے اس حلقے کو ملک کے دیگر حلقوں میں بہترین ترقی سے جوڑ دیا ہے۔
ڈاکٹر جتیندر سنگھ نے کہا کہ اس حلقہ میں واقع ادھم پور ضلع پی ایم جی ایس وائی کے تحت سڑکوں کی تعمیر کے معاملے میں ملک میں پہلے نمبر پر رہا ہے۔
ڈاکٹر جتیندر نے کہا کہ کٹرا میں انٹرماڈل اسٹیشن  کے قیام سے اس حلقہ میں ایک عالمی معیار کا جدید ترین پروجیکٹ نہ صرف شری ماتا ویشنو دیوی جانے والے یاتریوں کے سفر کے تجربے کو بہتر بنائے گا بلکہ اس حلقے کے لوگوں کے لیے روزگار ، تجارت وغیرہ کے لحاظ سے بے شمار مواقع کھولے گا۔
رجت سپولیا، درشن سنگھ، بٹو چودھری، گیان بٹاڈیا، سوہن لال گپتا، مدن لال، شیر سنگھ، راجندر سنگھ، سرلا دیوی، چین سنگھ، جوگندر شرما، کلدیپ کمار، بھوشن کمار بسوہلی سے، وجے ٹھاکر، سندیپ سنگھ، دیش راج پریہار، چندر شرما، ویشان پریہار، ڈوڈا سے رمیش کٹوچ، چھوٹا کھجوریا، رتن چند، تیرتھ رام، ٹکا شرما، ونود، دانیش، چرن داس، بلاور سےکٹھوعہ سے شیو دیو سنگھ اور رام بن سے راجیشور کمار as وفد کا حصہ تھے۔